ΠΡΟΤΑΣΗ ΡΑΕ ΓΙΑ ΤΗ ΝΕΑ Μεθοδολογία υπολογισμόΥ του  ανταλλάγματος ΠΑΡΟΧΗΣ Υπηρεσιών Κοινής Ωφέλειας (ΥΚΩ) στα Μη 
Διασυνδεδεμένα Νησιά (ΜΔΝ)
Για τον υπολογισμό του ανταλλάγματος για την παροχή ενιαίου τιμολογίου ηλεκτρικής ενέργειας στους καταναλωτές των Μη Διασυνδεδεμένων Νησιών και Απομονωμένων Μικροδικτύων (εφεξής ΜΔΝ), ανά κατηγορία καταναλωτών, σε σχέση με τους καταναλωτές του Διασυνδεδεμένου Συστήματος (εφεξής ΥΚΩ_ΜΔΝ), ακολουθείται η εξής μεθοδολογία:
1. Το αντάλλαγμα ΥΚΩ_ΜΔΝ υπολογίζεται απολογιστικά σε μηνιαία βάση (Α_ΜΔΝμ), διακριτά ανά αυτόνομο ηλεκτρικό σύστημα Μη Διασυνδεδεμένου Νησιού ή Νησιών (εφεξής Σύστημα ΜΔΝ), ως το άθροισμα των ποσών που αποδίδεται στους Προμηθευτές (j) που δραστηριοποιούνται σε αυτό, σύμφωνα με τον κάτωθι τύπο:

A_MΔNμ = Σj(A_MΔNμ,j)
όπου,
Α_ΜΔΝμ
το συνολικό αντάλλαγμα ΥΚΩ_ΜΔΝ για το μήνα (μ) για το Σύστημα ΜΔΝ
Α_ΜΔΝμ,j,
το αντάλλαγμα ΥΚΩ_ΜΔΝ που αντιστοιχεί στον Προμηθευτή (j) που δραστηριοποιείται στο Σύστημα ΜΔΝ, για το μήνα (μ)
2. Το αντάλλαγμα ΥΚΩ_ΜΔΝ που οφείλεται στον Προμηθευτή (j) του εκάστοτε Συστήματος ΜΔΝ (Α_ΜΔΝμ,j), καλύπτει το υπερβάλλον κόστος με το οποίο επιβαρύνεται ο Προμηθευτής που δραστηριοποιείται στο Σύστημα ΜΔΝ, έναντι της αντίστοιχης επιβάρυνσής του στο Διασυνδεδεμένο Σύστημα, ώστε να εξασφαλίζονται οι προϋποθέσεις παροχής ενιαίου τιμολογίου, ανά κατηγορία καταναλωτών. Δεδομένου ότι κάθε Προμηθευτής οφείλει να καταβάλει το ποσό που του αναλογεί για το κόστος παραγωγής ηλεκτρικής ενέργειας στο Σύστημα ΜΔΝ που δραστηριοποιείται, με βάση την ενέργεια που αντιστοιχεί στους Μετρητές που εκπροσωπεί στο σύστημα αυτό (QA), διακριτά από συμβατικές μονάδες (QΣΜ) και μονάδες ΑΠΕ και ΣΗΘΥΑ και μονάδες Υβριδικών Σταθμών (QAΠΕ), το  Α_ΜΔΝμ,j  υπολογίζεται σύμφωνα με τον κάτωθι τύπο (1).  Για κάθε Προμηθευτή (j) και για κάθε μήνα (μ), η συνολική ποσότητα QA(μ,j) είναι η συνολική απολογιστική ποσότητα ενέργειας, βάσει μετρήσεων ή κατ’ εκτίμηση ή όπως προβλέπεται στα σχετικά εγχειρίδια, που απορροφάται από το Σύστημα ΜΔΝ, από τους μετρητές που εκπροσωπεί ο Προμηθευτής (j) για το μήνα (μ), με βάση τις ισχύουσες διατάξεις, για την οποία ισχύει QA(μ,j) = QΣΜ(μ,j) + QΑΠΕ(μ,j) .  Οι ποσότητες ενέργειας QΣΜ(μ,j) και QΑΠΕ(μ,j)  προκύπτουν από τον επιμερισμό της συνολικής ποσότητας ενέργειας σύμφωνα με την αναλογία της ενέργειας που παράγεται από συμβατικές μονάδες και αυτής που παράγεται από τις ΑΠΕ και ΣΗΘΥΑ, καθώς και τις μονάδες Υβριδικού Σταθμού κατά το μήνα (μ).
Α_ΜΔΝμ,j = MA_MΔNΣΜ,μ * QΣΜ(μ,j)  + MA_MΔNΑΠΕ,μ * QΑΠΕ(μ,j)  - XXΣμ,j
(1)
όπου,
MA_MΔNΣΜ,μ
είναι το απολογιστικό μοναδιαίο αντάλλαγμα για την παροχή ΥΚΩ στο Σύστημα ΜΔΝ που αφορά στην ενέργεια από συμβατικές μονάδες, για το μήνα (μ), σε €/MWh. 

QΣΜ(μ,j) 
είναι η επιμερισμένη, κατά τα ανωτέρω, ενέργεια που παράγεται από συμβατικές μονάδες και απορροφάται από το Σύστημα ΜΔΝ, από τους μετρητές που εκπροσωπεί ο Προμηθευτής (j) για το μήνα (μ), σε MWh.
MA_MΔNΑΠΕ,μ
είναι το απολογιστικό μοναδιαίο αντάλλαγμα για την παροχή ΥΚΩ στο Σύστημα ΜΔΝ που αφορά στην ενέργεια από μονάδες ΑΠΕ και ΣΗΘΥΑ και μονάδες Υβριδικών Σταθμών του, για το μήνα (μ), σε €/MWh. 

QΑΠΕ(μ,j)  
είναι η επιμερισμένη, κατά τα ανωτέρω, ενέργεια που παράγεται από μονάδες ΑΠΕ και ΣΗΘΥΑ και μονάδες Υβριδικών Σταθμών και απορροφάται από το Σύστημα ΜΔΝ, από τους μετρητές που εκπροσωπεί ο Προμηθευτής (j) για το μήνα (μ), σε MWh.
ΧΧΣμ,j,
το ποσό που ανακτάται από τους καταναλωτές του Προμηθευτή (j) από την εφαρμογή των ρυθμιστικών χρεώσεων για τη χρήση του Συστήματος, για το μήνα (μ), σε €.

2.α. Το μοναδιαίο τίμημα MA_MΔNΣΜ,μ υπολογίζεται με βάση τη σύγκριση του μέσου μηνιαίου πλήρους κόστους παραγωγής ηλεκτρικής ενέργειας από συμβατικές μονάδες στο Σύστημα ΜΔΝ και της αντίστοιχης μέσης μηνιαίας τιμής που διαμορφώνεται στη χονδρεμπορική αγορά του Διασυνδεδεμένου Συστήματος, ως εξής:
MA_MΔNΣΜ,μ  = ΜΠΚΠ_ΜΔΝμ – ΜΤΑ_ΔΣμ
όπου,
ΜΠΚΠ_ΜΔΝμ
είναι το απολογιστικό μέσο πλήρες κόστος παραγωγής από συμβατικές μονάδες στο Σύστημα ΜΔΝ για το μήνα (μ), ως προς την αντίστοιχη παραγόμενη από αυτές ενέργεια, σε €/MWh,

ΜΤΑ_ΔΣμ
είναι η μεσοσταθμική τιμή αγοράς ηλεκτρικής ενέργειας για τη δραστηριοποίηση των Προμηθευτών στη χονδρεμπορική αγορά του Διασυνδεδεμένου Συστήματος, για το μήνα (μ), όπως αυτή προκύπτει από το συνολικό κόστος των μηχανισμών της χονδρεμπορικής αγοράς, για τη συνολική ενέργεια που απορροφάται από το σύνολο των Προμηθευτών, σε €/MWh.
2.β. Το μοναδιαίο τίμημα MA_MΔNΑΠΕ,μ υπολογίζεται με βάση τη σύγκριση του μηνιαίου μέσου μεταβλητού κόστους παραγωγής ηλεκτρικής ενέργειας από συμβατικές μονάδες στο Σύστημα ΜΔΝ, όπως αυτό προβλέπεται στο άρθρο 143 παρ. 2β του ν.4001/2011, υπολογίζεται με βάση τις ισχύουσες διατάξεις και το οποίο καλείται να καταβάλει ο Προμηθευτής για την ηλεκτρική ενέργεια που απορροφά από το Σύστημα ΜΔΝ από μονάδες ΑΠΕ και ΣΗΘΥΑ και μονάδες Υβριδικών Σταθμών, με την αντίστοιχη μέση μηνιαία τιμή που διαμορφώνεται στη χονδρεμπορική αγορά του Διασυνδεδεμένου Συστήματος, ως εξής:

MA_MΔNΑΠΕ,μ  = ΜΜΚ_ΜΔΝμ – ΜΤΑ_ΔΣμ
όπου,

ΜΜΚ_ΜΔΝμ
είναι το μέσο μεταβλητό κόστος από συμβατικές μονάδες στο Σύστημα ΜΔΝ για το μήνα (μ), σε €/MWh, κατά τα ανωτέρω.
3. Το πλήρες κόστος παραγωγής ηλεκτρικής ενέργειας από συμβατικές μονάδες σε κάθε Σύστημα ΜΔΝ προσδιορίζεται ανά σταθμό παραγωγής (ΑΗΣ/ΑΣΠ/ΤΣΠ), λαμβάνοντας υπόψη:

α) τη ρυθμιζόμενη περιουσιακή βάση (RAB) της δραστηριότητας της Παραγωγής στο Σύστημα ΜΔΝ, η αξία της οποίας προκύπτει ως το άθροισμα: 

i) της αναπόσβεστης αξίας του πάγιου ενεργητικού, βάσει του Μητρώου Παγίων που τηρείται για ρυθμιστικούς σκοπούς, εξαιρουμένων τυχόν επιχορηγήσεων επενδύσεων, και 



ii) του κεφαλαίου κίνησης, 


β) τις αποσβέσεις του πάγιου ενεργητικού, όπως υπολογίζονται βάσει του Μητρώου Παγίων που τηρείται για ρυθμιστικούς σκοπούς (D), 

γ) το κόστος καυσίμου ηλεκτροπαραγωγής (KK), 

δ) το κόστος εκπομπής αερίων ρύπων (ΚΡ), 

ε) τις εύλογες λειτουργικές δαπάνες της δραστηριότητας της Παραγωγής, και συγκεκριμένα δαπάνες μισθοδοσίας, δαπάνες για επισκευές και συντηρήσεις μονάδων και εγκαταστάσεων σταθμού, κόστος ανταλλακτικών και αναλώσεις λοιπών υλικών, δαπάνες ασφάλισης εξοπλισμού και σταθμών, δαπάνες προς τρίτους, λοιπά λειτουργικά έξοδα, φόροι και τέλη (Ο),

στ) δαπάνες για την ενοικίαση, μεταφορά και εγκατάσταση Η/Ζ για την κάλυψη εκτάκτων αναγκών (KEA), για τις οποίες έχουν χορηγηθεί σχετικές άδειες παραγωγής, 

ζ)  επιμερισθέντα έξοδα διοίκησης (ΕΔ),

ε) εύλογη απόδοση (r) επί της ρυθμιζόμενης περιουσιακής βάσης με βάση ονομαστικό προ φόρων επιτόκιο, το οποίο εγκρίνεται σε ετήσια βάση από τη ΡΑΕ, σύμφωνα με την εφαρμοζόμενη ρυθμιστική πολιτική και τη διεθνή εμπειρία και πρακτική, πριν την έναρξη κάθε ημερολογιακού έτους t, και ισχύει για το έτος αυτό.
Ο Διαχειριστής Μη Διασυνδεδεμένων Νησιών (ΔΜΔΝ), μετά το τέλος κάθε ημερολογιακού μήνα, και σύμφωνα με τους χρόνους που προβλέπονται στον Κώδικα Διαχείρισης ΜΔΝ, υπολογίζει το μέσο πλήρες κόστος παραγωγής ηλεκτρικής ενέργειας από συμβατικές μονάδες στο Σύστημα ΜΔΝ, σε €/MWh. Το κόστος αυτό προκύπτει από το συνολικό ποσό που διαμορφώνεται με βάση τα ανωτέρω στοιχεία κόστους, όπως αυτά υποβάλλονται τεκμηριωμένα από τους παραγωγούς ηλεκτρικής ενέργειας από συμβατικές μονάδες κάθε  Συστήματος ΜΔΝ, σύμφωνα με το υπόδειγμα του πίνακα του Παραρτήματος Ι, και την αντίστοιχη παραχθείσα ενέργεια από τις μονάδες αυτές (Qp) ως εξής:

ΜΠΚΠ_ΜΔΝμ= (RAB*r + D + ΚK + ΚΡ + Ο + KEA + ΕΔ) / Qp
4. Η μεσοσταθμική τιμή αγοράς που διαμορφώνεται από τη δραστηριοποίηση των Προμηθευτών στο Διασυνδεδεμένο Σύστημα (ΜΤΑ_ΔΣμ), προσδιορίζεται λαμβάνοντας υπόψη το κόστος που προκύπτει για τους Προμηθευτές από το σύνολο των μηχανισμών της χονδρεμπορικής αγοράς, και συγκεκριμένα την Οριακή Τιμή του Συστήματος, την Οριακή Τιμή των Αποκλίσεων, τους λοιπούς Λογαριασμούς Προσαυξήσεων (όπως ενσωμάτωση ΕΦΚ, Μηχανισμός Ανάκτησης ΜΚ, Αγορά Επικουρικών Υπηρεσιών κτλ) και τον Μηχανισμό Διασφάλισης Ισχύος. Με βάση το συνολικό ποσό από τα ανωτέρω στοιχεία κόστους, και την αντίστοιχη ενέργεια για την οποία χρεώνονται οι Προμηθευτές για το μήνα (μ), ο Διαχειριστής του Συστήματος υπολογίζει, μετά το τέλος κάθε ημερολογιακού μήνα και εντός 10 εργάσιμων ημερών από την έναρξη του επομένου, τη μεσοσταθμική μηνιαία τιμή της χονδρεμπορικής αγοράς του Διασυνδεδεμένου Συστήματος σε €/MWh, την οποία γνωστοποιεί στον ΔΜΔΝ μαζί με τα επιμέρους στοιχεία στα οποία στηρίζεται ο υπολογισμός της.
5. Ο ΔΜΔΝ, στο πλαίσιο των εκκαθαρίσεων της αγοράς ΜΔΝ βάσει των ισχυόντων κανονιστικών διατάξεων και των προβλέψεων του Κώδικα Διαχείρισης ΜΔΝ, υπολογίζει για κάθε μήνα (μ) την πίστωση που αντιστοιχεί σε κάθε Προμηθευτή (j) που δραστηριοποιείται στο Σύστημα ΜΔΝ ως αντάλλαγμα για τη δραστηριοποίησή του σε αυτό (Α_ΜΔΝμ,jTemp). Το ποσό αυτό θα μπορεί να συμψηφίζεται με το ποσό που πρέπει να αποδώσει ο Προμηθευτής (j) στον αρμόδιο Διαχειριστή από τις αντίστοιχες χρεώσεις για ΥΚΩ που αναλογούν στους Πελάτες του. Ο ΔΜΔΝ υπολογίζει την πίστωση για κάθε Προμηθευτή από το γινόμενο των μηνιαίων μοναδιαίων ανταλλαγμάτων για την παροχή ενιαίου τιμολογίου σε καταναλωτές σε κάθε Σύστημα ΜΔΝ που αφορά σε ενέργεια από συμβατικές μονάδες και μονάδες ΑΠΕ και ΣΗΘΥΑ και μονάδες Υβριδικών Σταθμών (ΜΑ_ΜΔΝΣΜ,μTemp και MA_MΔNTempΑΠΕ,μ  ), με τα δεδομένα των μετρήσεων των Πελατών που εκπροσωπεί ο εν λόγω Προμηθευτής (QΣΜ(μ,j)Temp και QΑΠΕ(μ,j)Temp αντίστοιχα), κατ’ εκτίμηση ή βάσει μετρήσεων ή όπως προβλέπεται στα σχετικά εγχειρίδια, για το μήνα αυτό, αφαιρουμένου του ποσού που αναλογεί στις χρεώσεις των καταναλωτών του Προμηθευτή (j) από την εφαρμογή των ρυθμιστικών χρεώσεων για τη χρήση του Συστήματος (ΧΧΣμ,j), ως εξής:  

Α_ΜΔΝμ,jTemp = ΜΑ_ΜΔΝΣΜ,μTemp x QΣΜ(μ,j)Temp  + ΜA_MΔNΑΠΕ,μTemp * QΑΠΕ(μ,j) Temp - ΧΧΣμ,jTemp  
6. Μετά το τέλος κάθε ημερολογιακού έτους (t) και εντός του πρώτου εξαμήνου, λαμβάνονται υπόψη τα τελικά διαθέσιμα απολογιστικά στοιχεία κόστους και ενέργειας των παραγράφων (2) και (3) ανωτέρω και υπολογίζονται από το ΔΜΔΝ τα μοναδιαία μηνιαία τελικά εκκαθαριστικά ανταλλάγματα ΜA_ΜΔΝΣΜ,μSettle και ΜA_MΔNΑΠΕ,μSettle για κάθε μήνα (μ) του έτους (t). Τα στοιχεία αυτά υποβάλλονται για έγκριση στη ΡΑΕ, μαζί με τα αναλυτικά πρωτογενή δεδομένα επί των οποίων βασίσθηκαν (Πίνακας Παραρτήματος Ι και τυχόν συνοδευτικά υποστηρικτικά στοιχεία). Με βάση τα εγκεκριμένα ανταλλάγματα, καθώς και τα απολογιστικά δεδομένα μετρήσεων της ενέργειας των Πελατών που εκπροσωπεί κάθε Προμηθευτής (j) που δραστηριοποιείται σε κάθε Σύστημα ΜΔΝ (QΣΜ(μ,j)Settle και QΑΠΕ(μ,j) Settle), ο ΔΜΔΝ υπολογίζει τα μηνιαία τελικά εκκαθαριστικά ανταλλάγματα A_ΜΔΝμ,jSettle για κάθε Προμηθευτή, εφαρμόζοντας τον κάτωθι μαθηματικό τύπο και εκκαθαρίζει συνολικά τις τυχόν διαφορές που προκύπτουν από τα αντίστοιχα Α_ΜΔΝμ,jTemp. 
Α_ΜΔΝμ,jSettle = ΜΑ_ΜΔΝΣΜ,μSettle x QΣΜ(μ,j)Settle  + ΜA_MΔNΑΠΕ,μSettle * QΑΠΕ(μ,j) Settle - ΧΧΣμ,jSettle
7. Το τελικό συνολικό αντάλλαγμα (ΣΑ_ΜΔΝ) για το σύνολο των Μη Διασυνδεδεμένων Νησιών για την παροχή ενιαίων τιμολογίων σε αυτά, για κάθε μήνα (μ), το οποίο πρέπει να ανακτηθεί μέσω των χρεώσεων για δαπάνες ΥΚΩ, προκύπτει από το άθροισμα των επιμέρους ανταλλαγμάτων για κάθε Σύστημα ΜΔΝ ως εξής:
ΣA_MΔΝμ = ΣV (A_MΔNμSettle) , όπου V: τα Συστήματα ΜΔΝ

Στοιχεία Ρυθμιζόμενης Περιουσιακής Βάσης

ΠΑΡΑΡΤΗΜΑ Ι

Στοιχεία ανά Μονάδα και Σταθμό παραγωγής (ΑΗΣ/ΑΣΠ/ΤΣΠ)

Στοιχεία Κόστους Μήνα

ΑΝΑΛΥΣΗ ΜΗΝΙΑΙΩΝ ΔΑΠΑΝΩΝ ΓΙΑ ΥΠΟΛΟΓΙΣΜΟ ΚΟΣΤΟΥΣ ΠΑΡΑΓΩΓΗΣ ΜΔΝ - ΥΚΩ

Στοιχεία ανά Σταθμό παραγωγής (ΑΗΣ/ΑΣΠ/ΤΣΠ)

Γενικά Στοιχεία Μήνα

Στοιχεία ανά Σταθμό παραγωγής (ΑΗΣ/ΑΣΠ/ΤΣΠ)


� Στο κόστος αυτό συνυπολογίζεται τυχόν κόστος εγγυημένης ισχύος Υβριδικών σταθμών που μετέχουν στο μηχανισμό διασφάλισης επαρκούς ισχύος στο Σύστημα ΜΔΝ, κατά τα προβλεπόμενα στον Κώδικα Διαχείρισης ΜΔΝ.

Παράρτημα Ι

		ΠΑΡΑΡΤΗΜΑ Ι

		ΑΝΑΛΥΣΗ ΜΗΝΙΑΙΩΝ ΔΑΠΑΝΩΝ ΓΙΑ ΥΠΟΛΟΓΙΣΜΟ ΚΟΣΤΟΥΣ ΠΑΡΑΓΩΓΗΣ ΜΔΝ - ΥΚΩ

		Σταθμός ΜΔΝ: ….. (ΑΗΣ/ΑΣΠ/ΤΣΠ)

		Μήνας:…..

		Μέγεθος		Μονάδα μέτρησης

		Γενικά Στοιχεία Μήνα

		Στοιχεία ανά Σταθμό παραγωγής (ΑΗΣ/ΑΣΠ/ΤΣΠ)

		Συνολική εγκατεστημένη ισχύς σταθμού		MW/kW

		Συνολική μέγιστη αποδιδόμενη ισχύς σταθμού		MW/kW

		Ενέργεια		MWh

		Στοιχεία Κόστους Μήνα

		Στοιχεία ανά Σταθμό παραγωγής (ΑΗΣ/ΑΣΠ/ΤΣΠ)

		Ποσότητα εκπεμπόμενων CO2		tn CO2

		Μεσοσταθμικό κόστος δικαιωμάτων CO2		€/tn

		Συνολικό κόστος δικαιωμάτων CO2		€

		Ποσότητα μαζούτ		tn

		Συνολικό κόστος μαζούτ		€

		Τιμή αγοράς διυλιστηρίου		€/tn

		Κόστος μεταφοράς		€/tn

		ΕΦΚ		€/tn

		Τέλη		€

		Λοιπά κόστη		€

		Ποσότητα Diesel		klit

		Συνολικό κόστος Diesel		€

		Τιμή αγοράς διυλιστηρίου		€/klit

		Κόστος μεταφοράς		€/klit

		ΕΦΚ		€/klit

		Τέλη		€

		Λοιπά κόστη		€

		Δαπάνες μισθοδοσίας		€

		Αμοιβές Προσωπικού		€

		Αμοιβές Τρίτων		€

		Κόστος επισκευών και συντηρήσεων		€

		Κόστος επισκευών και συντηρήσεων μονάδων		€

		Κόστος επισκευών και συντηρήσεων σταθμού (πλην μονάδων)		€

		Κόστος ανταλλακτικών και λοιπών υλικών		€

		Κόστος ανταλλακτικών και λοιπών υλικών μονάδων		€

		Κόστος ανταλλακτικών και λοιπών υλικών σταθμού (πλην μονάδων)		€

		Λοιπά λειτουργικά κόστη		€

		Δαπάνες για ασφάλιση μονάδων / σταθμού		€

		Δαπάνες προς τρίτους		€

		Φόροι και τέλη		€

		Λοιπά λειτουργικά έξοδα		€

		…		€

		Επιμερισθέντα έξοδα διοίκησης		€

		Συνολικά κόστος ενοικίασης μονάδων		€

		Αριθμός ενοικιαζόμενων μονάδων		#

		Ισχύς ενοικιαζόμενων μονάδων		MW/kW

		Στοιχεία ανά Μονάδα και Σταθμό παραγωγής (ΑΗΣ/ΑΣΠ/ΤΣΠ)

		Αποσβέσεις		€

		Αποσβέσεις μονάδων		€

		Μονάδα 1		€

		Μονάδα …		€

		Αποσβέσεις παγίων σταθμού (πλην μονάδων)		€

		Στοιχεία Ρυθμιζόμενης Περιουσιακής Βάσης

		Στοιχεία ανά Μονάδα και Σταθμό παραγωγής (ΑΗΣ/ΑΣΠ/ΤΣΠ)

		Αναπόσβεστη Αξία Παγίων		€

		Αναπόσβεστη αξία μονάδων		€

		Μονάδα 1		€

		Μονάδα …		€

		Αναπόσβεστη Αξία Παγίων σταθμού (πλην μονάδων)		€

		Κεφάλαιο Κίνησης (ΚΚ)		€

		Στοιχείο ΚΚ 1		€

		…		€






